ປາກິສຖານ ຄົ້ນສະຖານທີ່ ຫຼັງຈາກພົບເຫັນ ການທຳລາຍ ພະພຸດທະຮູບ
ການທໍາລາຍຮູບປັ້ນ ຂອງພະພຸດທະເຈົ້າ ທີ່ຫາຍາກ ແມ່ນເກີດຂຶ້ນໃນບ້ານແຫ່ງນຶ່ງ ຢູ່ໃກ້ ຕາດ-ອິ-ບາຮີ ທີ່ ໄດ້ຖືກບັນທຶກໄວ້ ໃນບັນຊີຂອງອົງການຢູແນສໂກ.
ບັນດາເຈົ້າໜ້າທີ່ປາກິສຖານກ່າວໃນວັນຈັນວານນີ້ວ່າ ນັກທໍລະນີສາດທັງຫລາຍໄດ້ ເລີ້ມຊອກຫາຊາກຫັກພັງ ທີ່ຫລົງເຫລືອຂອງພະພຸດທະຮູບທີ່ມີຂະໜາດເທົ່າ ກັນກັບ ຄົນໃນສັດຕະວັດທີ 3 ທີ່ໄດ້ຖືກພົບ ແລະທໍາລາຍໂດຍກຸ່ມກໍາມະກອນ ທີ່ມີຫົວອະນຸ ລັກນິຍົມທາງສາສະໜາ ຢູ່ໃນເມືອງ ມາດານ ທີ່ຢູ່ທາງຕາເວັນຕົກ ສຽງເໜືອຂອງ ປະເທດ ການທໍາລາຍຮູບປັ້ນຂອງພະພຸດທະເຈົ້າທີ່ຫາຍາກແມ່ນເກີດຂຶ້ນໃນບ້ານແຫ່ງນຶ່ງ ຢູ່ ໃກ້ ຕາດ-ອິ-ບາຮີ (Takht-i-Bahi), ຊຶ່ງແປວ່າ ບັນລັງຂອງຕົ້ນກໍາເນີດ ທີ່ ໄດ້ຖືກ ບັນທຶກໄວ້ໃນບັນຊີຂອງອົງການຢູແນສໂກ (UNESCO) ວ່າເປັນສະຖານ ທີ່ມໍລະດົກ ໂລກສໍາລັບເປັນສັນຍາລັກຂອງຄວາມຮຸ່ງເຮືອງສີວິໄລຂອງສາສະໜາພຸດສະໄໝ ບູຮານ ຕໍາຫລວດຢູ່ໃນແຂວງໄຄເບີ ປັກຕຸງຄະວາ (Khyber Pakhtunkhwa) ທີ່ເປັນບ່ອນ ສະຖານທີ່ດັ່ງກ່າວຕັ້ງຢູ່ນັ້ນ ໄດ້ຈັບກຸມຜູ້ຊາຍ 4 ຄົນ ໃນວັນເສົາຜ່ານມາ ພາຍຫລັງທີ່ ວີດິໂອໄດ້ສະແດງໃຫ້ເຫັນວ່າ ເຂົາເຈົ້າທຸບພະພຸດທະຮູບຖິ້ມ ດ້ວຍ ຄ້ອນຕີນັ້ນ ໄດ້ ສາຍໄປທົ່ວໃນສື່ສັງຄົມອອນລາຍ “ການອອກແບບ ຫລືສິນລະປະໃນການຄວັດພະພຸດທະຮູບນີ້ ໄດ້ກັບໄປຫາສະໄໝ ສັດຕະວັດທີ 2 ຫລືທີ 3 ຫລັງພະເຢຊູເກີດ ສະນັ້ນມັນໄດ້ປະມານ 1,700 ປີ, ນັ້ນຄື ຄໍາເວົ້າຂອງທ່ານ ບາດ ມູຮໍາມາດ (Bakht Muhammad), ເຈົ້າໜ້າ ທີ່ດ້ານຄົ້ນຄວ້າ ຜູ້ນຶ່ງຢູ່ທີ່ຄະນະກໍາມະການແຂວງດ້ານທໍລະນີສາດ ແລະຫໍພິພິດ ທະພັນ ທີ່ກ່າວຕໍ່ ວີໂອເອ ທ່ານ ມູຮໍາມັດ ກ່າວວ່າ ລັດຖະບານຂອງແຂວງ ໄດ້ສັ່ງໃຫ້ທີມງານຂອງນັກ ຊ່ຽວຊານ ທໍາການສໍາຫລວດຢ່າງທີ່ຖ້ວນອີກດ້ວຍເລີ້ມແຕ່ວັນອັງຄານມື້ນີ້ ເພື່ອ ຊອກຫາວ່າມີ ວັດຖຸບູຮານອັນອື່ນໆ ຢູ່ໃນ ແລະຢູ່ເຂດອ້ອມແອ້ມບ້ານນັ້ນຫລືບໍ່ ທ່ານໄດ້ເນັ້ນວ່າ ເຂດດັ່ງກ່າວໃນເມື່ອກ່ອນບໍ່ຖືກບັນທຶກເຂົ້າໃນບັນຊີວ່າເປັນເຂດ ສະຫງວນ